stanford-oval/wikipedia huggingface dataset:
Winwind
Tuulivoimalaitoksia > Kolmen megawatin voimalat

Kolmen megawatin tuulivoimalaitoksia valmistettiin Haminan tehtailla vuodesta 2009 vuoteen 2012, jonka jälkeen alkoivat lomautukset. Niiden tekniikkaa esittelee artikkeli WWD-3. Niitä on asennettu Suomessa 20 ja maailmalla yhteensä 72 [lähde? ]. Kolmen megawatin malleja olivat ainakin:
WWD-3-90, WWD-3-100, WWD-3-103 ja WWD-3-109.
Kolmen megawatin mallia WWD-3-90 myytiin Suomessa ainakin Kemin Ajokseen (1 ), Porin Reposaareen (2), Haminan Summan satamaan (3, ) ja Oulun Vihreäsaareen (1). Ruotsissa niitä on Hummlekärrissä (2) ja Uljabodassa (10). Seuraavaksi suurinta mallia WWD-3-100 myytiin Suomessa Kemin Ajokseen (10 ) ja Oulunsalon Riutunkariin (2), Tšekissä Pcheryyn (2), Marokossa Oualidiaan (5), Ruotsissa Vänerniin (7), Virossa Aseriaruun (8), Aulepaan (16), Esivereen (4), Vanakülaan (3) ja Viru-Nigulaan (8). Mallia WWD-3-103 asennettiin vain Ranskassa Fiefsiin (1) ja Sains-lès-Pernesiin (2). Mallia WWD-3-109 ei ehkä myyty yhteenkään tuulivoimapuistoon. Piirrustuspäydältä ehti vielä vuonna 2011 syntyä malli WinWinD-3-120, jonka tuuliturbiinin halkaisija oli 120 metriä. Sitäkään ei ole myyty yhteenkään tuulipuistoon.
Huomioita

1 2 3  Asia on luettu enganninkielisen Wikipedian artikkelista en:WinWinD, jossa siitä oli vanhat lähteet.
Aiheesta muualla

Kuvia tai muita tiedostoja aiheesta Winwind Wikimedia Commonsissa
Riederer, Klaus: Mielipide/muistutus kaavoituksesta (PDF) kar.fi.  1.7.2019. Loviisa:  KAR Oy.
Winwind navakassa myötätuulessa, Oulun kaupunki
Zuzana Ondrášková

| Zuzana Ondrášková |
| --- | --- |

Henkilötiedot
Syntynyt: 3. toukokuuta 1980 (ikä 44)
Kansalaisuus:   Tšekki
Tennispelaaja
Pituus:  174 cm
Paino:  56 kg
Kätisyys:  oikea
Ammattilaisena:  1995–2013
Palkintorahat:  879 679 USD
Kaksinpeli
Paras sijoitus:  74. (9.2.2004)
Voitot/tappiot:  426–273
Grand Slam -turnauksissa
Australian avoimet:  2. kierros (2006, 2007)
Ranskan avoimet:  2. kierros (2003, 2006)
Wimbledon:  1. kierros (2002, 2003, 2005, 2007, 2008, 2011)
Yhdysvaltain avoimet:  1. kierros (2003, 2005, 2006, 2010)
Nelinpeli
Paras sijoitus:  295. (2.8.2004)
Voitot/tappiot:  21–42
Aiheesta muualla
ITF
WTA
Zuzana Ondrášková (s. 3. toukokuuta 1980 Oprava) on tšekkiläinen tennispelaaja. Hän aloitti ammattilaisuransa vuonna 1995. Hänen korkeimmat sijansa maailmanlistalla ovat olleet 74. kaksin- ja 295. nelinpelissä. Molemmat hän saavutti vuonna 2004.
Aiheesta muualla

Wikimedia Commonsissa on kuvia tai muita tiedostoja aiheesta .
Zuzana Ondrášková WTA:n sivuilla (englanniksi)
Ádele

| Ádele Άδελε |
| --- | --- |
 Ádelen kylää.
 Ádele
 Koordinaatit: 35°21′27″N, 24°33′38″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301020101
Väkiluku (2011):  489
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ádele (kreik. Άδελε) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 489 (vuonna 2011).
Ádelen kylä sijaitsee noin 8,5 kilometriä itään Réthymnon kaupungista ja noin kaksi kilometriä sisämaahan saaren pohjoisrannikosta eli Kreetanmeren rannasta. Kylän ydin on venetsialaiselta kaudelta. Ádele muodostaa myös laajemman kyläyhdyskunnan (Τοπική Κοινότητα Άδελε, Topikí Koinótita Ádele), johon kuuluvat varsinaisen Ádelen kylän lisäksi sen ranta-asutus Adelianós Kámpos sekä Agía Paraskevín kylä. Koko yhdyskunnan väkiluku on 1 415.
Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
A.T. Eko

A.T. Eko (s. 9. huhtikuuta 2001) on suomenhevonen ja vuoden 2010 ravikuningas. Sen isä on Suikun Ero ja emä A.T. Viksu. Sen säkäkorkeus on 159 cm.. A.T. Ekon omistaa Einari Vidgrén Oy, ja sitä ohjasti hevosen valmentaja Eero Hakkarainen. Ori lopetti kilpauransa vuonna 2012.
Vieremäläinen liikemies Einari Vidgrén osti A.T. Ekosta puolet, kun hevonen oli viisivuotias. Hevosen yhteisomistajuus tuotti ongelmia, ja lopulta Vidgrén osti itselleen myös toisen osuuden. Myöhemmin A.T. Ekolle tuli ongelmia, ja sen luultiin nuoruutensa liian kovien kilpailujen takia olevan jo uransa lopulla, mutta Eero Hakkaraisen valmennuksessa se onnistui 9-vuotiaana nousemaan ravikuninkaaksi. Hevosen nimen etuliite tulee köyliöläisestä hevosenkasvattajasta Aapo Teperistä, jonka tilalla syntyneiden A.T.-hevosten joukossa on monta tähtijuoksijaa.
A.T. Eko on voittanut muun muassa L. Fabritius -muistoajon, Satakunta Seniorin, Savo-ajon sekä useita V75- ja V75 -finaalilähtöjä. Kylmäverihevosten Suur-Hollola-ajossa se oli toinen vuonna 2007. Ravikuninkaan tittelin A.T. Eko saavutti Oulun kuninkuusraveissa 2010. Ori voitti kaksi osalähtöä ja sijoittui mailin matkalla toiseksi.
730

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Ensimmäinen Ikonoklasmi Bysantin keisarikunnassa alkoi.
Kuolleita

Tiberius Petasius, usurpaattori Italiassa.
Zuzana Licko

Zuzana Licko, alun perin Zuzana Ličko, (s. 1961 Bratislava) on tšekkoslovakialaissyntyinen yhdysvaltalainen kirjainsuunnittelija. Hän muutti vanhempiensa mukana Yhdysvaltoihin vuonna 1968. Licko opiskeli Kalifornian Berkeleyn yliopistossa graafista viestintää ja valmistui vuonna 1984.
Licko perusti vuonna 1984 aviomiehensä, hollantilaisen kirjasinsuunnittelija Rudy VanderLansin kanssa graafisen suunnittelun yrityksen Emigren, joka on vaikuttanut merkittävällä tavalla uudempaan typografiaan. Emigre tuli pian tunnetuksi omakustannelehdestään ja suunnittelemistaan kirjaintyypeistä, jotka hyödynsivät Macintosh-tietokoneiden tarjoamia uusia mahdollisuuksia. Licko ja VanderLans olivat uuden digitaalisen teknologian varhaisia omaksujia, ja heidän kokeelliset työnsä herättivät melkoista kuohuntaa 1980-luvun graafisen suunnittelun piirissä. Uusien muodikkaiden kirjaintyyppien julkaiseminen Emigre-lehdessä johti niiden valtavaan kysyntään, ja Licko ja VanderLans perustivat digitaalisten kirjaintyyppiensä tuotantoa ja levitystä varten Emigre Type -sisaryrityksen. Se on nykyisin Emigren keskeisin osa.
Licko sai vuonna 2005 Rhode Island School of Designilta kunniatohtorin arvon sekä vuonna 2013 Society of Typographic Aficionadosin Typography Award -palkinnon. Vuonna 2011 viisi Emigre Type Libraryn kirjaintyyppiä lisättiin New Yorkin Museum of Modern Artin kokoelmin.
Zuzana Lickon suunnittelemia kirjasintyyppejä

Base Monospace
Base Nine
Base Twelve
Citizen
Dogma
Elektrix
Fairplex
Filosofia
Hypnopaedia
Journal
Lo Res
Lunatix
Matrix
Matrix Script
Modula
Modula Round
Modula Ribbed
Mrs Eaves
Narly
Oblong
Quartet
Senator
Soda Script
Solex
Tarzana
Totally Gothic
Totally Glyphic
Triplex
Variex
Whirligig
Aasiangasellit

| Aasiangasellit |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antelopinae
Suku::  Aasiangasellit   Procapra  Hodgson, 1846
Katso myös
   Aasiangasellit Wikispeciesissä   Aasiangasellit Commonsissa 
Infobox OKVirheellinen NIMI-arvo: 
Aasiangasellit eli vuohigasellit (Procapra) on gasellien alaheimoon kuuluva aasialainen nautaeläinten suku.
Siihen kuuluvia lajeja ovat mongoliangaselli (Procapra gutturosa), tiibetingaselli (Procapra picticaudata) ja kiinangaselli (Procapra przewalskii).
913

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Konstantinos VII:stä tulee Bysantin keisari
Kuolleita

marraskuussa: Anastasius III, paavi
Aleksanteri III, Bysantin keisari
621 (luku)

| --- | --- |
Luonnolliset luvut
621 ← 620 621 622 623 624 625 626 627 628 629 →
Kardinaaliluku: kuusisataakaksikymmentäyksi
Järjestysluku: kuudessadaskahdeskymmenes­ensimmäinen
Tekijät: 1, 3, 9, 23, 27, 69, 207, 621
Alkutekijät:  3^{3}\cdot 23

Roomalainen numero: DCXXI
Binääriluku: 1001101101
Oktaaliluku: 1155
Duodesimaaliluku: 439
Heksadesimaaliluku: 26D
Vigesimaaliluku: 1B1
621 (kuusisataakaksikymmentäyksi) on luonnollinen luku, jota edeltää luku 620 ja seuraa luku 622.
Matematiikassa

621 on yhdistetty luku ja vajaa luku.
621 on yhdeksäntoistakulmioluku.
621 on onnekas luku.
621 on Harshad-luku kymmenjärjestelmässä.
621 on palindromi vigesimaalijärjestelmässä (1B120).
621 voidaan ilmaista muodossa  a^{b}-b, jossa  a,b>1:  5^{4}-4.
621 voidaan muodostaa kahden sellaisen alkuluvun summana, joiden erotus on myös alkuluku:  619+2=621 ja  619-2=617.
621 voidaan muodostaa kolmen neliöluvun summana kahdeksalla tavalla:  24^{2}+6^{2}+3^{2},  22^{2}+11^{2}+4^{2},  21^{2}+12^{2}+6^{2},  20^{2}+14^{2}+5^{2},  20^{2}+11^{2}+10^{2},  19^{2}+16^{2}+2^{2},  19^{2}+14^{2}+8^{2} tai  16^{2}+14^{2}+13^{2}.
621 voidaan muodostaa viiden kuutioluvun summana kahdella tavalla:  7^{3}+6^{3}+3^{3}+3^{3}+2^{3} tai  7^{3}+5^{3}+5^{3}+3^{3}+1^{3}.
621 voidaan muodostaa peräkkäisten kahdeksankulmiolukujen summana:  280+341.
621 on yhden jaottoman Pythagoraan kolmikon pitempi kateetti: (100, 621, 629).
621 on kokonaislukujen 1–9 tekijöiden summa kerrottuna 9:llä.
621:llä on neljä alkutekijää myös takaperin:  126=2\cdot 3^{2}\cdot 7.
621 voidaan muodostaa kahden sellaisen luvun tulona, jotka ovat binäärijärjestelmässä toistensa anagrammeja:  621=23\cdot 27=10111_{2}\cdot 11011_{2}.
Luonnontieteissä

621 Werdandi on asteroidi.
NGC 621 on galaksi Kolmion tähdistössä.
Cosmos 621 on neuvostoliittolainen satelliitti.
Muissa yhteyksissä

Seututie 621 kulkee Keuruun ja Ähtärin välillä.
E621 on natriumglutamaatin koodi.
U-621 oli saksalainen sukellusvene.
Adbusters

Yritysten logoilla varustettu Yhdysvaltojen lippu.
Adbusters Media Foundation (yleisemmin tunnetaan pelkillä nimillä Adbusters tai Media Foundation),  on voittoa tavoittelematon konsumerismin vastainen järjestö. Järjestön perustivat Kalle Lasn ja Bill Ascmalz Vancouverissa vuonna 1989.
Järjestö julkaisee Adbusters-lehteä, joka on tunnettu erityisesti suurten yhtiöiden mainoksia parodioivista vastamainoksista. Adbustersin ansiosta alkunsa ovat saaneet muun muassa Älä osta mitään -päivä sekä TV Turnoff Week.
Adbustersin toiminta perustuu osittain situationistien ajatteluun, erityisesti heidän "detournement"-käsitteeseensä. Detournementissa alkuperäisten viestejen sisältöjä horjutetaan tekemällä niistä esimerkiksi naurettavia. Vastamainokset ovat tästä esimerkki: vastamainos näyttää nopeasti katsottuna ihan oikealta mainokselta, mutta tarkemmin tutkittuaan katsoja havaitseekin, että vastamainos parodioi jonkin tunnetun tuotemerkin mainosta. Vastamainosten avulla on tarkoitus saada kuluttaja esimerkiksi pohtimaan sitä, tuottaako tietty yhtiö sittenkään niin luontoystävällisiä tuotteita kuin yhtiön viralliset mainokset antavat ymmärtää.
Adbusters on saanut lukuisia sisarjärjestöjä ympäri maailmaa. Esimerkiksi Ranskassa toimii Résistance à l'Aggression Publicitaire ja Japanissa Culture Jammers. Suomessa Adbusters toimii Voima-lehden alaisuudessa.
Aiheesta muualla

Virallinen sivusto
Akateemisia sivuja ja uutissivuja:
Adbustersin perustajan Kalle Lasnin haastattelu
Culture Jammers find magic button for peace and quiet Sun Herald (April 13, 2005) Daniel Dasey.
Activism for the Mind: Reclaiming Our Cerebral Commons, Kalle Lasn with Natasha Mitchell, ABC Radio National, All in the Mind 12 March 2005.
Sudanin sota 2023–

Sudanin sisällissota 2023– on 15. huhtikuuta 2023 Sudanissa alkanut valtataistelu Sudanin asevoimien ja puolisotilaallisen Rapid Support Forcesin (RSF) välillä. Taistelut alkoivat RSF:n hyökättyä hallinnon kohteisiin. Konfliktin alussa suurin osa taisteluista käytiin pääkaupunki Khartumissa ja Darfurin alueella, mutta sittemmin taistelut laajenivat koko maahan. Taisteluissa on mukana myös muita ryhmittymiä ja ajoittain myös muiden maiden on epäilty olleen osallisena.
Tausta

Sudanissa on ollut lukuisia konflikteja niin etnisistä, uskonnollisista kuin luonnovarojen hallitsemiseen liittyvistä syistä. Maassa on sodittu kaksi sisällissotaa hallinnon ja nykyisin itsenäisen Etelä-Sudanin välillä. Niiden lisäksi Darfurin alueella on yhä käynnissä oleva Darfurin konflikti. Sudanin itsenäisyyden aikana vuodesta 1956 lähtien maata on pääosin hallinnut demokraattisen hallinnon sijasta useat sotilaalliset ryhmät. Sotilasvallankaappauksia on Sudanissa ollut eniten Afrikan maista, vuodesta 1952 alkaen yhteensä 16.
Tausta > Poliittinen tilanne

Entinen presidentti ja upseeri Omar al-Bashir johti sotaa maan länsiosassa ja valvoi valtion tukemaa väkivaltaa Darfurin alueella, mikä johti syytteisiin sotarikoksista ja kansanmurhasta.  Darfurin konfliktin avainhenkilöihin kuului myös Mohamed Hamdan "Hemedti" Dagalo, RSF-joukkojen komentaja vuonna 2023. Vuonna 2019 vallankaappaus syrjäytti al-Bashirin massiivisten levottomuuksien yhteydessä, mitä on kuvailtu Sudanin vallankumouksen ensimmäiseksi vaiheeksi. Pääministeri Abdalla Hamdokin johtama väliaikainen siviili-sotilas -hallitus perustettiin. Lokakuussa 2021 armeija kuitenkin otti vallan vallankaappauksessa, jota johtivat Sudanin asevoimien johtaja Abdel Fattah al-Burhan ja RSF:n johtaja Dagalo. Al-Burhanista tuli myöhemmän juntan johtaja, joka monopolisoi vallan.
Myöhemmin juntta suostui vallan siirtämisen siviilihallitukselle, ja sopimus oli määrä allekirjoittaa 6. huhtikuuta 2023. Sopimus kuitenkin viivästyi kenraali Burhanin ja Dagalon välisten erimielisyyksien takia, esimerkiksi RSF:n liittämisestä armeijaan.
Dagalo on sopinut suhteita Venäjän kanssa, ja venäläinen Ryhmä Wagner on lisännyt toimintaansa Sudanissa. Venäjä on tiettävästi toimittanut aseita RSF:lle ja saanut siitä vastineeksi kultaa.
Tausta > Jännitteiden kiristyminen

11. huhtikuuta 2023 RSF-joukot asettuivat Merowen kaupungin lähelle ja Khartumiin. Hallituksen joukot määräsivät heidät poistumaan, mutta he kieltäytyivät, mikä johti yhteenottoihin, kun RSF:n joukot ottivat hallintaansa Soban sotilastukikohdan Khartumin eteläpuolella. RSF aloitti mobilisaationsa 13. huhtikuuta 2023, mikä herätti pelkoa kapinasta junttaa vastaan.
Tapahtumat > 15. huhtikuuta 2023

RSF teki useita yllätyshyökkäyksiä sotilaskohteisiin ja väitti pitävänsä pääkaupunki Khartumin kansainvälistä lentoasemaa ja joitakin muita lentokenttiä hallussaan. Presidentinpalatsin luona puhkesi yhteenottoja ja kumpikin osapuoli väitti pitäneensä sitä hallussaan.
Armeija teki ilma- ja tykistöiskuja RSF:n asemia vastaan. RSF sanoi sulkeneensa kaikki tiet Khartumiin. Yhteenottoja oli myös muualla maassa, pääosin Darfurin alueella.
Tapahtumat > 16. huhtikuuta 2023

Armeija ilmoitti pelastaneensa upseereitaan, pidättäneensä RSF:n komentajia Merowen lentokentällä ja vallanneensa koko lentokentän. Armeija myös väitti, että RSF:n jäseniä oli paennut lentokentältä vangeiksi otettujen egyptiläissotilaiden kanssa.
Sudanin ilmailuvirasto ilmoitti koko Sudanin ja osan Etelä-Sudanin ilmatilan sulkemisesta. Teleoperaattori MTN Group sulki internet-yhteyksiä maassa viranomaisten ohjeiden mukaisesti. Myös Sudan TV keskeytti lähetyksensä. Iskuista Sudanin rautateitä vastaan kerrottiin.
Tšadin asevoimat pysäytti ja riisui aseista 320 maahan saapunutta sudanilaista sotilasta, jotka pakenivat RSF:ää Darfurin alueelta.
Tapahtumat > 17. huhtikuuta 2023

Tykistön ääniä kuului Khartumissa. Merowen lentokentän alueella taisteltiin, ja RSF väitti vallanneensa sen. Armeija sanoi ottaneensa Sudan TV:n ja radion haltuunsa.
Yhdysvaltain ulkoministeri Antony Blinken sanoi, että yhdysvaltalaista diplomaattisaattuetta kohti ammuttiin Darfurissa. Saattue pääsi kuitenkin pakenemaan vahingoittumattoneena.
Tapahtumat > 18. huhtikuuta 2023

Tulitauon piti alkaa, mutta taistelut jatkuivat silti.
Khartumin asukkaat kertoivat BBC:lle RFS:n vaatineen vettä ja ruokaa siviilien kodeista.
Tapahtumat > 19. huhtikuuta 2023

Taistelut jatkuivat raskaina pääosin Khartumin tärkeiden kohteiden luona, mutta myös asuialueilla ja lähellä Dagalon asuinpaikkaa. Vuorokauden tulitauosta oli sovittu, mutta taistelut jatkuivat silti. Isolta osalta taistelujen keskelle jääneiltä ihmisiltä oli sähköt ja vesi poikki sekä terveydenhuoltopalvelut pois käytöstä.
Tapahtumat > 20. huhtikuuta 2023

RSF väitti ampuneensa kaksi armeijan helikopteria alas torjuessaan hyökkäystä Omdurmanissa.
Tapahtumat > 21. huhtikuuta 2023

Muslimien paaston päättymisen Id al-Fitr -juhla alkoi, joten kolmen vuorokauden tulitauosta juhlimista varten yritettiin sopia. Raskaita taisteluita käytiin Port Sudaniin johtavalla moottoritiellä.
Tapahtumat > 22. huhtikuuta 2023

Armeija sanoi, että Britannian, Yhdysvaltain, Ranskan ja Kiinan diplomaatit ja kansalaiset tullaan evakuoimaan sotilaslentokoneilla.
Tapahtumat > 23. huhtikuuta 2023

Intenet-yhteydet olivat poikki lähes kaikkialla maassa. Useat maat, mm Yhdysvallat ja Iso-Britannia evakuoivat diplomaattejaan pois maasta.
Tapahtumat > 24. huhtikuuta 2023

Osapuolet suostuivat kolmen vuorokauden mittaiseen tulitaukoon, joka alkoi seuraavan vuorokauden alusta.
Tapahtumat > 25. huhtikuuta 2023

RSF valtasi vaarallisien tautien näytteitä säilyttävän laboratorion tulitauosta huolimatta. WHO sanoi sen olevan hyvin vaarallista ja että tauteihin liittyy leviämisriski.
Tapahtumat > 26. huhtikuuta 2023

Tulitauko ei pitänyt kaikissa osissa maata. Entisen hallinnon sotarikoksista syytettyjä jäseniä pääsi vankilasta vapaaksi.
Tapahtumat > 27. huhtikuuta 2023

Armeija teki hävittäjillä ilmaiskuja RSF:ää vastaan.
Tapahtumat > 28.–29. huhtikuuta 2023

Taisteluja käytiin erityisesti maan yleisradioyhtiön päämajan alueella Omdurmanissa, eikä mikään tulitauko pitänyt.
Tapahtumat > 30. huhtikuuta 2023

Ensimmäinen Punaisen ristin avustuslento kuljetti noin kahdeksan tonnia avustus- ja lääkintätarvikkeita Sudaniin.
Tapahtumat > 1. toukokuuta 2023

YK varoitti, että koko Sudanin terveydenhuolto saattaa romahtaa taisteluiden takia.
Tapahtumat > 2. toukokuuta 2023

Yli 100 000 pakolaista oli lähtenyt Sudanista naapurimaihin.
Tapahtumat > 6. toukokuuta 2023

Saudi-Arabia ja USA kutsuivat konfliktin osapuolet Saudi-Arabiassa käytäviin rauhanneuvotteluihin.
Tapahtumat > 12. toukokuuta 2023

Osapuolet saivat neuvoteltua Saudi-Arabiassa mm. sähkön ja peruspalveluiden turvaamisesta siviileille.
YK:n mukaan noin 200 000 ihmistä oli paennut maasta.
Tapahtumat > 21. toukokuuta 2023

Saudi-Arabiassa sovittiin viikon pituisesta tulitauosta, jonka on tarkoitus alkaa illalla 22. toukokuuta.
Tapahtumat > 29. toukokuuta 2023

Vaihtelevasti sujunutta tulitaukoa päätettiin jatkaa viidellä päivällä.
Tapahtumat > 31. toukokuuta 2023

Armeija kertoi vetäyteneensä tulitaukoneuvotteluista, koska sen mielestä RSF ei ole noudattanut aiempia sopimuksia.
Tapahtumat > 1. kesäkuuta 2023

Yhdysvallat asetti ensimmäiset konfliktiin liittyvät pakotteet, kun kaksi Sudanin armeijaan ja kaksi RSF:ään liittyvää yritystä saivat talouspakotteita, ja "väkivaltaa tukevia henkilöitä" kohtaan asetettiin viisumirajoituksia.
Tapahtumat > 9. heinäkuuta 2023

Ilmaiskussa Omdurmaniin kuoli ainakin 22 ihmistä. YK sanoi pelkäävänsä tilanteen muuttuvan täysimittaiseksi sisällissodaksi.
Tapahtumat > 14. heinäkuuta 2023

Armeijan tekemä isku torille Omdurmanissa tappoi ainakin 30 ihmistä.
Tapahtumat > 3. elokuuta 2023

Amnesty Internationalin raportti kertoi sekä armeijan että RSF:n tehneen paljon sotarikoksia koko konfliktin aikana, esim. seksuaalista väkivaltaa siviileille. Amnestyn esitettyä syytteet osapuolille, kummatkin väittivät noudattavansa kansainvälistä oikeutta ja syyttivät hirmuteoista toisiaan.
Tapahtumat > 15. elokuuta 2023

Yli miljoona ihmistä oli paennut maasta, kertoi Kansainvälinen siirtolaisuusjärjestö IOM. YK:n mukaan maan tilanne oli ajautumassa täysin hallitsemattomaksi.
Tapahtumat > 25. elokuuta 2023

YK varoitti, että tilanne saattaa levitä humanitaariseksi katastrofiksi koko Koillis-Afrikassa.
Tapahtumat > 20. syyskuuta 2023

CNN uutisoi ukrainalaislähteisiin vedoten, että Ukrainan erikoisjoukot olisivat olleet RSF:ää vastaan tehtyjen lennokki-iskujen ja maaoperaation takana.
Muiden maiden osallisuus > Venäjä ja Wagner

The Wall Street Journalin mukaan libyalainen sotapäällikkö Khalifa Haftar, jota tukevat Yhdistyneet arabiemiirikunnat ja venäläinen Ryhmä Wagner, lähetti ainakin yhden lentokoneen lentämään sotilastarvikkeita RSF:lle. Yhdistyneet arabiemiirikunnat ja Wagner-ryhmä ovat myös mukana liikesopimuksissa RSF:n kanssa. CNN:n mukaan Wagner on toimittanut RSF:lle ilmatorjuntaohjuksia viemällä niitä lentokoneilla Haftarin valvomiin tukikohtiin Libyassa, josta ne toimitetaan RSF:lle. Muita tarvikkeita olisi pudotettu suoraan RSF:n asemiin Luoteis-Sudanissa.
Wagnerin johtaja Jevgeni Prigožin kiisti RSF:n tukemisen, ja tarjoutui lähettämään humanitääristä apua. Myös RSF kiisti Twitterissä Wagnerin tukeneen sitä. Haftarin johtama Libyan kansallinen armeija kiisti toimittaneensa aseita kenellekään Sudanissa.
Muiden maiden osallisuus > Egypti

16. huhtikuuta RSF väitti, että ulkomaiset hävittäjät olisivat hyökänneet heitä vastaan Port Sudanissa. CIA:n entisen analyytikon Cameron Hudsonin mukaan egyptiläiset hävittäjät ovat osa RSF:n vastaisia pommituksia, ja Egyptin erikoisjoukkojen yksiköitä on lähetetty tarjoamaan tiedustelu- ja koulutusapua Sudanin armeijalle.
The War Zonen hankkimat satelliittikuvat paljastivat 17. huhtikuuta, että yksi Egyptin ilmavoimien MiG-29M2 -hävittäjä oli tuhoutunut ja kaksi muuta oli vaurioitunut tai tuhoutunut Merowen lentotukikohdassa. Tuhoutuneiden lentokoneiden joukossa oli myös Sudanin ilmavoimien Guizhou JL-9 -hävittäjä.